באליפות העולם שנערכה בפרת', אוסטרליה בשנת 1998, הוא זכה ב-3 מדליות, אחת מכל סוג. מדליית זהב במשחה ל-100 מטר חופשי בשיא אליפות חדש של 48.93 שניות, לפני מייקל קלים מאוסטרליה (49.20 שניות) ולארס פרולאנדר משוודיה (49.53 שניות), מדליית כסף במשחה ל-50 מטר חופשי בתוצאה של 22.43 שניות, אחרי ביל פילקצ'וק מארצות הברית (22.29 שניות) ולפני מייקל קלים וריקארדו בוסקט מפוארטו ריקו (22.47 שניות) ומדליית ארד במשחה שליחים 4x100 מטר חופשי בתוצאה של 3:18.45 דקות, אחרי ארצות הברית שקבעה שיא אליפות חדש של 3:16.69 דקות ואוסטרליה (3:16.97 דקות). כשחיין ראשון הוא קבע שיא אליפות חדש של 48.74 שניות. נוסף לכך, הוא סיים במקום שישי במשחה שליחים 4x100 מטר מעורב בתוצאה של 3:41.85 דקות, כשחיין רביעי הוא קבע ב"זינוק שליחים" תוצאה של 50.00 שניות.